भारतीय खाने में लहसुन का अपना विशेष महत्व है. आमतौर पर खाना बनाते समय रसोई में इसका इस्तेमाल हर घर में होता है. यह बात अलग है कि हिंदू धर्म में इसे तामसिक माना गया है, लेकिन फिर भी हर भारतीय रसोई में लहसुन मिलना लाजमी है. इसकी वजह है इसमें मौजूद प्रभावी स्वास्थ्य लाभ. लहसुन का प्रमुख औषधीय यौगिक एलिकिन नामक तत्व है जो जीवाणुरोधी, एंटीवायरल, एंटिफंगल होता है. आमतौर पर हम लहसुन का इस्‍तेमाल खाने में तड़का लगाने या ग्रेवी बनाने के लिए करते हैं. लहसुन किसी भी बेजान सब्‍जी के स्‍वाद को जानदार बना देता है. लेकिन लहसुन में ऐसे गुणकारी तत्‍व मौजूद होते हैं जो आपको कई बीमारियों से दूर रखते हैं. लहसुन एक वंडर फूड है. आयुर्वेद में तो लहसुन को औषध‍ि माना गया है. हालांकि आपको किसी न किसी रूप में लहसुन को अपनी डाइट में जरूर शामिल करना चाहिए. लेकिन सुबह-सवेरे खाली पेट लहसुन खाने से आपको सबसे ज्‍यादा फायदा होगा. यहां पर हम आपको इन्‍हीं फायदों के बारे में बता रहे हैं: